116 



zubi gornje koliko i oni donje vilice, skoro su do vrha urezani 

 na okrajcima, a urezi postaju prema osnovi sve to veći. Urezi 

 zuba gornje vilice jači. 



Istoga dana ulovili su, ali ne u istom mjestu, i drugu vrst 

 ribe, tako zvanog morskog prasca Centrina Salviani Risso. Ova 

 ženka mjeri u duljini 80 cm., a uhvatili su je mrežom kod 

 Puntadure. Držim da je skotna, te ustupam vrlom prijatelju prof. 

 Brusini (kojemu i šaljem dvije pomenute ribe), ugodnu zabavu, da 

 konstatuje broj njezinih zarodaka. 



Ovom prilikom spomenuti mi je, kako su ovdašnji ribari dne 

 19. veljače t. g. ulovili kod Zlarina pravu morsku psinu, ili, kako 

 je umjesno Brusina zove, psina ljudožder Carcharodon veriis Agass. 

 Primjerak muškoga spola mjerio 1*65 m. u duljini. Ova se vrst 

 kod nas rijetko lovi, dok se njezina suparnica Oxyrhina Spallan- 

 zanii Raf. mnogo češće pojavljuje. 



Na kraju mi je još izvjestiti o jednoj vrsti zmije, koja je 

 prije nekoliko mjeseci ulovljena kod Bokanjca nedaleko Zadra. 

 Pripada rodu Coronella Laur., ali po njenim karakterima zauzima 

 uprav mjesto megju vrstama C. cuculiata Geoffr. i C. girondica 

 Daud., približujući se više ovoj posljednjoj vrsti. Zaista, i ako je 

 njezin frontalni štit sprijeda raširen, a supraokularni štitovi straga 

 koso svršavaju, dok postocularia na stražnjem dijelu graniče s 

 dva produljena temporalia ; ipak, pošto je lijeva i desna strana 

 glave dosta koso postavljena, a praeocularia na gornjem dijelu 

 mnogo raširena i praefrontalia nijesu sasvijem razdijeljena , ova 

 forma prestavlja oblik sasvijem različit od vrsti C. girondica. 

 A ako se još dodaje, da duljina repa ne iznosi jednu četvrtinu, 

 već jednu šestinu cjelokupne duljine, a da je broj uzdužnih lju- 

 saka u sredini tijela 23, a ne 21, mora se priznati, da se ova 

 forma zmije prikazuje kao posebna vrst, koju ću za sada prozvati 

 Coronella dalmatica, pridržavajući si da u buduće po mogućnosti 

 još više primjeraka pomenute zmijske forme bolje proučim. Po 

 boji tijela ona nešto sliči na vrst C. cuculiata, a opet u nečemu 

 i na C. girondica, 



Zadar, u aprilu 1893. 



